English: It's lovely to have this statement and see the progress of this going so well and also to see that the Welsh Government is indeed listening and is modifying the offer as it goes forward. That's signs of a good Government, I have to say. But I don't know if she'd agree with me that the description from Siân Gwenllian a moment ago of 'an utter Horlicks' would be disputed by the parents of the 16,000 children who currently do it, but also the providers, I have to say, who have seen the tangible benefits of this for the children in terms of early years education, in terms of socialisation and development of social skills. But it was always a limited offer, limited to the manifesto description of it. So, I'm pleased that the Welsh Government now is actually considering looking at extending it, but I do have a question on that. There are existing schemes out there in terms of support for training and education for parents. One thing we've got to avoid is a wasteful use of resources, so if we are looking at extending the offer to that, can we just make sure that there is a seamless edge; that we're not actually duplicating what is currently on offer out there? It'll be great if the finance Minister can find additional money to do this, because there was always an ambition on the CYPE committee, when I appeared in front of it, to do more. So, beyond that, I'd like to ask the Minister how the discussions are going within Government about a wider offer that is beyond the childcare offer. Now, I'm not expecting her to come out today with a blueprint for the way forward, but we all know that, actually, the ideal way forward is an early years and childcare offer that is universal, comprehensive and actually starts at an age-appropriate amount of hours and an age-appropriate learning at one year of age, two years of age, and so on. It goes way beyond this - so, not simply to parents in education or training, but way, way beyond it. Now, I know that when I left the post, officials were working very hard and Cabinet had signed off on a paper that was going to take some of this work forward, so it'd be interesting to know whether that is still progressing even if we can't be given a complete road map today, because, ultimately, that is the way forward. In terms of HMRC, if local authorities have changed their views on this, I think it's fantastic, and we always identified three possible options: the made-in-Wales, a HMRC version and a new agency - highly expensive. The HMRC approach, bespoke, has the advantages of modelling alongside the UK model, but the disadvantages of modelling alongside the England model, as well. So, if the costs have run away with that, it's absolutely understandable to come back to local authorities, particularly if they've changed their mind. But, could I ask will there be any revision done of the cost to local authorities? Because one of the original concerns was the cost and bureaucracy, and with that bureaucracy comes cost. Now, I suspect the Minister will answer that the lessons that we've learnt from some of those local authorities that are now providing the organisation and administration for other local authorities is to be more cost-effective and they've learnt how to do it quite easily. I think it's the situation, actually, in Powys, where it's provided by a different local authority to do it throughout the area. Is that the case and will we have revised costings? And the final thing I'd just like to ask, because it wasn't in the statement, is how this is going in terms of Welsh language provision? I know there's been good discussion in my own area about making sure that the Welsh language provision is mapped well and that we extend it. Sorry, I said it was the final question. The final question is: Bridgend County Borough Council - traditionally, over-providing early years, foundation phase to the tune of 25 hours or even 30 hours per child, far more generous than other local authorities. I know that her officials have been discussing with BCBC how we can avoid rolling this out and actually disrupting what was very good and already in place. How has that gone? Are those discussions still going on with her officials and BCBC?
Welsh: Mae'n hyfryd cael y datganiad hwn a gweld hyn yn gwneud cynnydd mor dda, a hefyd gweld bod Llywodraeth Cymru yn wir yn gwrando ac yn addasu'r cynnig wrth symud ymlaen. Mae hynny'n arwydd o Lywodraeth dda, mae'n rhaid i mi ddweud. Ond dydw i ddim yn gwybod a fyddai hi'n cytuno â mi y byddai rhieni'r 16,000 o blant sy'n elwa ar hyn o bryd yn anghytuno â disgrifiad Siân Gwenllian funudau'n ôl sef 'llanast llwyr', a'r darparwyr, mae'n rhaid i mi ddweud, sydd wedi gweld manteision diriaethol hyn i'r plant o ran addysg y blynyddoedd cynnar, o ran cymdeithasoli a datblygu sgiliau cymdeithasol. Ond cynnig cyfyngedig ydoedd beth bynnag, wedi'i gyfyngu i'r disgrifiad ohono yn y maniffesto. Felly, rwy'n falch bod Llywodraeth Cymru nawr mewn gwirionedd yn ystyried ei ymestyn, ond mae gennyf gwestiwn ynghylch hynny. Ceir cynlluniau sy'n bodoli eisoes o ran cymorth ar gyfer hyfforddiant ac addysg i rieni. Un peth y mae'n rhaid i ni ei osgoi yw defnydd gwastraffus o adnoddau, felly os ydym yn ystyried ymestyn y cynnig i hynny, a allwn ni wneud yn siŵr bod yna gyswllt; nad ydym ni mewn gwirionedd yn dyblygu'r hyn sy'n cael ei gynnig ar hyn o bryd? Byddai'n wych pe gallai'r Gweinidog Cyllid ddod o hyd i arian ychwanegol i wneud hyn, oherwydd roedd hi wastad yn uchelgais gan y Pwyllgor Plant, Pobl Ifanc ac Addysg, pan ymddangosais ger ei fron, i wneud mwy. Felly, y tu hwnt i hynny, hoffwn ofyn i'r Gweinidog sut y mae'r trafodaethau yn mynd rhagddyn nhw yn y Llywodraeth ynghylch cynnig ehangach sydd y tu hwnt i'r arlwy gofal plant. Nawr, nid wyf yn disgwyl iddi gyflwyno glasbrint heddiw ar gyfer y ffordd ymlaen, ond gwyddom i gyd mai'r ffordd ddelfrydol ymlaen mewn gwirionedd yw cynnig blynyddoedd cynnar a gofal plant sy'n gyffredinol, yn gynhwysfawr ac mewn gwirionedd yn dechrau gyda nifer yr oriau sy'n briodol i oedran a chyda dysgu sy'n briodol i oedran yn flwydd oed, yn ddwy flwydd oed, ac ati. Mae'n mynd ymhell y tu hwnt i hyn - felly, nid dim ond i rieni mewn addysg neu hyfforddiant, ond ymhell bell y tu hwnt i hynny. Nawr, pan adawais y swydd, rwy'n gwybod roedd swyddogion yn gweithio'n galed iawn a bod y Cabinet wedi cymeradwyo papur a oedd yn mynd i ddatblygu rhywfaint o'r gwaith hwn, felly byddai'n ddiddorol gwybod a yw hynny'n dal i fynd rhagddo hyd yn oed os na allwn ni gael disgrifiad manwl heddiw, oherwydd, yn y pen draw, dyna'r ffordd ymlaen. O ran Cyllid a Thollau ei Mawrhydi, os yw awdurdodau lleol wedi newid eu barn am hyn, rwy'n credu bod hynny'n wych, ac rydym ni wastad wedi nodi tri dewis posib: y fersiwn a wnaed yng Nghymru, fersiwn Cyllid a Thollau ei Mawrhydi ac asiantaeth newydd - drud iawn. Mae gan ddull Cyllid a Thollau ei Mawrhydi, sy'n bwrpasol, fanteision o fod wedi ei fodelu ochr yn ochr â model y DU, ond yr anfanteision o fod wedi ei fodelu ar y cyd â model Lloegr, hefyd. Felly, os yw'r costau wedi mynd drwy'r to o ran y rheini, mae'n gwbl ddealladwy dychwelyd at awdurdodau lleol, yn enwedig os ydyn nhw wedi newid eu meddwl. Ond, a gaf i ofyn a fydd unrhyw ddiwygio o ran y gost i awdurdodau lleol? Oherwydd un o'r pryderon gwreiddiol oedd y gost a'r fiwrocratiaeth, a chyda'r fiwrocratiaeth honno daw cost. Nawr, tybiaf y bydd y Gweinidog yn ateb gan ddweud mai'r gwersi a ddysgwyd gennym ni gan rai o'r awdurdodau lleol hynny sydd bellach yn darparu'r gwaith trefnu a'r gwaith gweinyddu ar gyfer awdurdodau lleol eraill yw inni fod yn fwy cost effeithiol a'u bod nhw wedi dysgu sut i wneud hynny'n eithaf rhwydd. Rwy'n credu mai dyma'r sefyllfa, mewn gwirionedd, ym Mhowys, lle caiff y cynllun ei ddarparu gan awdurdod lleol gwahanol ar gyfer yr ardal gyfan. A yw hynny'n wir ac a gaiff costau eu diwygio? A'r peth olaf yr hoffwn ei ofyn, gan nad oedd yn y datganiad, yw beth yw'r sefyllfa o ran darpariaeth yn y Gymraeg? Rwy'n gwybod y bu trafodaeth dda yn fy ardal i ynglŷn â sicrhau y caiff y ddarpariaeth Gymraeg ei chynllunio'n dda a'n bod yn ei hehangu. Mae'n ddrwg gennyf, dywedais mai dyna oedd y cwestiwn olaf. Y cwestiwn olaf yw: Cyngor Bwrdeistref Sirol Pen-y-bont ar Ogwr - yn draddodiadol, buont yn gor-ddarparu ar gyfer y blynyddoedd cynnar a'r cyfnod sylfaen gan gynnig oddeutu 25 awr neu hyd yn oed 30 awr y plentyn, sy'n llawer mwy hael nag awdurdodau lleol eraill. Rwy'n gwybod y bu ei swyddogion yn trafod gyda Chyngor Bwrdeistref Sirol Pen-y-bont ar Ogwr ynghylch sut y gallwn ni osgoi cyflwyno hyn ac amharu mewn gwirionedd ar yr hyn a oedd yn dda iawn ac eisoes ar waith. Sut aeth y trafodaethau hynny? A yw'r trafodaethau hynny'n dal i fynd rhagddyn nhw gyda'i swyddogion a Chyngor Bwrdeistref Sirol Pen-y-bont ar Ogwr?